ເກົາຫລີເໜືອ ແລະເກົາຫລີໃຕ້ ປະທະວາຈາກັນ
ມີການປະທະກັນທາງວາຈາ ລະຫວ່າງ ສອງເກົາຫລີ ຫລັງຈາກຍິງປືນໃຫຍ່ໃສ່ກັນ ໃນວັນພຸດວານນ.
ເກົາຫລີເໜືອແລະເກົາຫລີໃຕ້ໄດ້ປະທະວາຈາກັນ ໃນວັນພະຫັດມື້ນີ້ ນຶ່ງມື້ຫລັງຈາກມີການ ຍິງປືນໃຫຍ່ໃສ່ກັນໃນເຂດນ່ານນໍ້າໃກ້ໆກັບເຂດຊາຍແດນທະເລເຫລືອງຂອງພວກເຂົາເຈົ້າ ຊຶ່ງພາໃຫ້ເກີດຄວາມເຄັ່ງຕຶງຂຶ້ນມາໃໝ່ນັ້ນ ໃນຖະແຫລງການທີ່ເປີດເຜີຍອອກທາງອົງການຂ່າວທາງການຂອງຕົນໃນວັນພະຫັດມື້ນີ້ ເກົາຫລີເໜືອໄດ້ປະຕິເສດຢ່າງສິ້ນເຊີງຕໍ່ການກ່າວຫາຂອງເກົາຫລີໃຕ້ ທີ່ວ່າເກົາຫລີເໜືອ ໄດ້ຍິງປືນໃຫຍ່ໃສ່ຕົນຈໍານວນນຶ່ງ ຊຶ່ງເຮັດໃຫ້ມີການຍິງຕອບກັບຄືນໄປໃນວັນພຸດວານນີ້ ຖະແຫລງການເວົ້າວ່າ ເກົາຫລີໃຕ້ຄົງສັບສົນແລະເຂົ້າໃຈຜິດ ຄິດວ່າສຽງລະເບີດຢູ່ບ່ອນກໍ່ ສ້າງແຫ່ງນຶ່ງໃກ້ໆກັບຊາຍແດນນັ້ນເປັນສຽງປືນໃຫຍ່ ພວກເຈົ້າໜ້າທີ່ເກົາຫລິໃຕ້ກ່າວຕອບໂຕ້ວ່າ ບໍ່ມີຂໍ້ສົງໄສໃດໆເລີຍວ່າເກົາຫລີເໜືອໄດ້ຍິງປືນໃຫຍ່ແທ້ ແລະວ່າ ການກ່າວອ້າງຂອງເກົາຫລີເໜືອນັ້ນ ແມ່ນເປັນເລື່ອງປົກກະຕິທໍາມະດາ ຂອງປະເທດນຶ່ງ ທີ່ເຄີຍປະຕິເສດມາເປັນປະຈໍາກ່ຽວກັບການເກາະຜິດຕ່າງໆຂອງຕົນນັ້ນ ໃນໂອກາດຖະແຫລງຕໍ່ພວກນັກຂ່າວທີ່ກຸງໂຊນໃນວັນພະຫັດມື້ນີ້ ທ່ານພັນກິມູນ ເລຂາ ທິການໃຫຍ່ສະຫະປະຊາຊາດ ກ່າວວ່າ ການຍິງປືນໃສ່ກັນນີ້ ພາໃຫ້ທ່ານມີຄວາມເປັນ ຫ່ວງແລະເສຍໃຈ ຊຶ່ງທ່ານກ່າວວ່າ ມັນສະແດງໃຫ້ເຫັນວ່າ ສະຖານະການໃນແຫລມເກົາ ຫລີ ຍັງຄົງບໍ່ທຸ່ນທ່ຽງຢູ່